En o chuego, o chugador controla a un personache por meyo de simples comandos de texto pa explorar una espelunga que se sonsonia ye plena de riqueza. Os chugadors ganan puntos predeterminaus por adquirir tresoros y escapar vivos d'a espelunga, con l'obchectivo de ganar a cantidat maxima de puntos ofrius. O concepto surtió d'os antecedents de Crowther como entusiasta d'a espeleolochía, con a espelunga d'o chuego farchada librement arredol d'o sistema Mammoth Cave en Kentucky (Estaus Unius).